**Balatonföldvár Város Önkormányzata Képviselő-testületének**

**5/2022. (IV. 22.) önkormányzati rendelete**

**a szervezeti és működési szabályzatról szóló 12/2014. (X.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

(1) A szervezeti és működési szabályzatról szóló 12/2014. (X. 22.) önkormányzati rendelet 2. § (1) bekezdése a következő j) és k) ponttal egészül ki:

*(A képviselő-testület a polgármesterre a következő hatáskörök gyakorlását ruházza át:)*

„*j)* dönt a szociális célú tüzelőanyag vásárlás támogatása iránti pályázat benyújtásáról, a tüzelőanyag megvásárlása tárgyában megköti az adásvételi szerződést,

*k)* dönt a Bursa Hungarica Felsőoktatási Önkormányzati Ösztöndíjrendszer éves fordulójához való csatlakozásról.”

(2) A szervezeti és működési szabályzatról szóló 12/2014. (X. 22.) önkormányzati rendelet 2. § (2) bekezdés b) pontja helyébe a következő rendelkezés lép:

*(A képviselő-testület önkormányzati hatósági ügyekben a polgármesterre a következő hatáskörök gyakorlását ruházza át:)*

„*b)* dönt Balatonföldvár város településképének védelméről szóló önkormányzati rendeletben meghatározott településképi ügyekben,”

**2. §**

A szervezeti és működési szabályzatról szóló 12/2014. (X. 22.) önkormányzati rendelet 3. § (2) bekezdés c) pontja helyébe a következő rendelkezés lép:

*(A képviselő-testület önkormányzati hatósági ügyekben a Humán Bizottságra a következő hatáskörök gyakorlását ruházza át:)*

„*c)* dönt a szociális célú tűzifa támogatás jogosultsági feltételeiről szóló önkormányzati rendeleteben meghatározott támogatás tárgyában,”

**3. §**

Hatályát veszti a szervezeti és működési szabályzatról szóló 12/2014. (X. 22.) önkormányzati rendelet 3. § (1) bekezdés a) pontja.

**4. §**

Ez a rendelet 2022. április 25-én lép hatályba.

Balatonföldvár, 2022. április 21.

**Holovits György Huba Köselingné dr. Kovács Zita**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. április 25. napján.

**Köselingné dr. Kovács Zita**

**jegyző**